CELEX: 62008CN0205
Language: et
Date: 2008-05-19 00:00:00
Title: Kohtuasi C-205/08: Eelotsusetaotlus, mille esitas Umweltsenat (Austria) 19. mail 2008 — Umweltanwalt von Kärnten, teised menetlusosalised: Kärntner Landesregierung, Alpe Adria Energia SpA

15.8.2008   
            
            
               ET
            
            
               Euroopa Liidu Teataja
            
            
               C 209/21
            
         Eelotsusetaotlus, mille esitas Umweltsenat (Austria) 19. mail 2008 — Umweltanwalt von Kärnten, teised menetlusosalised: Kärntner Landesregierung, Alpe Adria Energia SpA
   (Kohtuasi C-205/08)
   (2008/C 209/30)
   Kohtumenetluse keel: saksa
   Eelotsusetaotluse esitanud kohus
   Umweltsenat
   Põhikohtuasja pooled
   
      Apellatsioonkaebuse esitaja: Umweltanwalt von Kärnten
   
      Teised menetlusosalised: Kärntner Landesregierung, Alpe Adria Energia SpA
   Eelotsuse küsimused
   Kas nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (1), mida on muudetud nõukogu 3. märtsi 1997. aasta direktiiviga 97/11/EÜ, millega muudetakse direktiivi 85/337/EMÜ teatavate riiklike ja eratööde keskkonnamõju hindamise kohta (2) ja Euroopa Parlamendi ja nõukogu 26. mai 2003. aasta nn üldsuse kaasamise direktiiviga 2003/35EÜ, milles sätestatakse üldsuse kaasamine teatavate keskkonnaga seotud kavade ja programmide koostamisse ning muudetakse nõukogu direktiive 85/337/EMÜ ja 96/61/EÜ seoses üldsuse kaasamisega ning õiguskaitse kättesaadavusega (3) tuleb tõlgendada nii, et liikmesriik peab ette nägema keskkonnamõju hindamise kohustuse direktiivi I lisa punktis 20 (elektriõhuliinide ehitamine, mille pinge on vähemalt 220 kV ja pikkus üle 15 km) loetletud projektidele kahe või enama liikmesriigi territooriumile kavandatud rajatise korral ka siis, kui keskkonnamõju hindamise kohustuse aluseks olevat künnist (siin: pikkus 15 km) ei ületa selle liikmesriigi territooriumile jääv rajatise osa, kuid künnis saavutatakse või ületatakse, kui arvestada naaberliikmesriiki(desse) kavandatud rajatise osi?
   
      (1)  EÜT L 175, lk 40; ELT eriväljaanne 15/01, lk 248.
   
      (2)  EÜT L 73, lk 5; ELT eriväljaanne 15/03, lk 151.
   
      (3)  ELT L 156, lk 17; ELT eriväljaanne 15/07, lk 466.